બિટકોઈન મામલે સીઆઈડી ક્રાઈમ હાલમાં પણ તપાસ કરી રહી  છે, એટલે સીઆઈડી શા માટે ખાનગી કલબમાં પ્રેસ કોન્ફરન્સ કરે છે તેવા સવાલ સાથે પત્રકારો દ્વારા સીઆઈડી ક્રાઈમનો સંપર્ક કરવામાં આવ્યો ત્યારે તેમણે આવી કોઈ પ્રેસ કોન્ફરન્સ રાખી હોવાનો ઈન્કાર કરી દીધો હતો, આમ છતાં પત્રકારો બુધવારે કલબ ઉપર પહોંચ્યા ત્યારે એક મહિલા જેણે પોતાનો પરિચય નીશા ગોંડલીયા તરીકે આપી પોતે પ્રેસ કોન્ફરન્સ બોલાવી હોવાનું જણાવ્યુ હતું નીશા ગોંડલીયા જામનગરમાં રહે છે અને ઈવેન્ટ કંપની સહિત એન્કરીંગનું કામ કરે છે, તે બિટકોઈન કેસના ફરાર આરોપી શૈલેષ ભટ્ટની સગી સાળી થાય છે.